சிந்தனைச் சிற்பி சிங்காரவேலர் பகுத்தறிவு குறித்து தந்த விளக்கம் இன்றைக்கும் தேவையான வழிகாட்டுதலாகும்: “ பகுத்தறிவின் தன்மை என்ன? எல்லாவிஷயத்திலேயும் பகுத்தறிவை உபயோகித்தல்; எங்கே கொடுங்கோன்மை தாண்டவமாடுகின்றதோ, அங்கே பகுத்தறிவு எதிர்த்துப் போராடும். எங்கே சுதந்திரத்திற்கு அபாயம் நேரிடுகிறதோ அங்கே பகுத்தறிவு இத்தியாதி அபாயத்தைத் தடுக்கச் செல்லும். எங்கே பசியும் பிணியும் வறுமையும் அறியாமையும் வருத்துகின்றனவோ அங்கேயும் பகுத்தறிவு பசித்தோருக்கும் வருந்துவோருக்கும் உதவி புரிந்து நிற்கும்.”